الپائن مارخور

الپائن مارخور Alpine ibex ( Capra ibex ) جسے سٹین بوک بھی کہا جاتا ہے، بکری کی ایک قسم ہے جو یورپ کے الپس میں رہتی ہے۔ یہ کیپرا جینس میں دس انواع میں سے ایک ہے اور اس کا قریب ترین زندہ رشتہ دار آئیبیرین مارخور ہے۔ الپائن مارخور ایک جنسی طور پر ڈائمورفک نوع ہے: نر بڑے ہوتے ہیں اور ان کے مادہ کے مقابلے میں لمبے سینگ ہوتے ہیں۔ اس کا رنگ بھورا مائل سرمئی ہوتا ہے۔ الپائن مارخور کھڑی، کھردری جگہوں اور کھلے الپائن مرغزاروں میں رہتے ہیں۔ وہ 3,300 میٹر (10,800 فٹ) تک کی بلندی پر پائے جاتے ہیں۔ اور ان کے تیز کھر انھیں اپنے پہاڑی رہائش گاہوں پر چڑھنے میں مدد کرتے ہیں۔ الپائن مارخور بنیادی طور پر گھاس کھاتے ہیں اور سال بھر متحرک رہتے ہیں۔ وہ آپس میں مل کر رہتے ہیں، مگر بالغ نر اور مادہ سال کے بیشتر حصے میں الگ رہتے ہیں اور صرف افزائش نسل کے لیے اکٹھے ہوتے ہیں۔ افزائش کے موسم کے دوران، نر اپنے لمبے سینگوں کا استعمال کرتے ہوئے مادہ تک رسائی کے لیے لڑتے ہیں۔ مارخور کے بہت کم جانی دشمن ہوتے ہیں لیکن وہ مختلف طفیلیوں اور بیماریوں کا شکار ہو جاتے ہیں۔ انیسویں صدی تک زیادہ تر علاقوں سے ختم ہوجانے کے بعد، الپائن مارخوروں کو کامیابی کے ساتھ ان کی تاریخی حدود کے کچھ حصوں میں دوبارہ متعارف کرایا گیا۔ اس نسل کے موجودہ تمام مارخور اٹلی کے گران پیراڈیسو نیشنل پارک میں موجود نسل سے آگے بڑھے ہیں۔ انواع کو فی الحال IUCN کی طرف سے کم تشویشناک نسل کے طور پر درج کیا گیا ہے، لیکن ایک وقت میں اس کی آبادی سو سے بھی کم تعداد کے ساتھ معدومیت کے خطرے سے گذری ہے۔ اس وجہ سے اس کی آبادیوں میں جینیاتی تنوع بہت کم ملتا ہے۔ حوالہ جات